Kamu bisa jelasin ke aku soal Penyerbuan Sekutu Barat ke atas Jerman dalam bahasa melayu?

Serangan tentera Bersekutu ke atas Jerman telah diselaraskan oleh Pihak Bersekutu Barat pada bulan-bulan terakhir permusuhan di kancah Eropah  Perang Dunia II. Sebagai persediaan untuk pencerobohan pihak Sekutu terhadap Jerman, beberapa  siri operasi ofensif telah dirancang untuk menawan dan merampas tebing timur dan barat Sungai Rhine: Operasi Veritable dan Operasi Grenade pada Februari 1945, dan Operasi Lumberjack dan Operasi Undertone pada Mac 1945. Penyerbuan Bersekutu ke atas Jerman bermula dengan pihak Sekutu Barat menyeberangi Sungai Rhine pada 22 Mac 1945 sebelum merebak keluar dan menawan semua barat Jerman daripada Baltik di utara hingga ke genting Alpine di selatan, dimana mereka berhubung dengan askar-askar Tentera Darat Ke-5 AS di Itali. Digabungkan dengan penawanan Berchtesgaden, sebarang harapan pemimpin Nazi meneruskan perang dari apa yang dipanggil Benteng Negara atau melarikan diri melalui banjaran Alps telah disekat, tidak lama kemudian diikuti oleh penyerahan kalah tanpa syarat Jerman pada 8 Mei 1945. Ini dikenali sebagai "kempen Eropah Tengah" dalam sejarah ketenteraan Amerika Syarikat .

Menjelang awal tahun 1945, kebanyakan kempen menyebelahi tentera Bersekutu di Eropah. Di Barisan Barat pihak Bersekutu telah berperang di Jerman dengan kempen menentang Garis Siegfried semenjak Pertempuran Aachen dan Pertempuran Hutan Hurtgen pada akhir tahun 1944 dan menjelang Januari 1945 telah menolak tentera Jerman kembali ke titik permulaan mereka semasa Pertempuran Bulge. Kegagalan ofensif ini telah mengurangkan simpanan strategik Jerman, menyebabkannya tidak bersedia untuk melawan kempen Bersekutu yang terakhir di Eropah. Kekalahan tambahan di Rhineland semakin  melemahkan Tentera Darat Jerman, meninggalkan saki-baki unit yang tenat untuk mempertahankan tebing timur sungai Rhine. Pada 7 Mac, pihak Bersekutu menawan jambatan terakhir yang menyeberangi sungai Rhine di Remagen, dan telah mendirikan sebuah pengkalan terdepan yang besar di tebing timur sungai itu. Semasa Operasi Lumberjack, Operasi Plunder dan Operasi Undertone pada Mac 1945, mangsa korban Jerman pada Februari–Mac 1945 dianggarkan berjumlah 400,000 orang, termasuk 280,000 orang ditangkap sebagai tawanan perang.

Di Barisan Timur, Tentera Merah Soviet (termasuk Angkatan Tentera Poland di Timur dibawah perintah Soviet) secara serentak dengan Sekutu Barat, berjaya membebaskan kebanyakan Poland dan memulakan ofensif mereka ke dalam Timur Jerman pada Februari 1945, dan menjelang Mac berada dalam jarak yang dekat dengan Berlin. Kemaraan awal ke Romania, iaitu Penyerangan Jassy–Kishinev Pertama pada April dan Mei 1944 menemui kegagalan; Ofensif kedua pada Ogos berjaya. Tentera Merah juga memasuki kedalam Hungary (Penyerangan Budapest) dan timur Czechoslovakia dan buat sementara berhenti di garisan Oder-Neisse, yang kini merupakan sempadan Jerman moden. Kemaraan pantas di Perbatasan Timur memusnahkan lagi unit-unit tempur veteran Jerman dan dengan banyak membataskan keupayaan  Führer Jerman Adolf Hitler untuk memperkuatkan pertahanan Rhine. Oleh itu, dengan Pihak Bersekutu Barat membuat persiapan akhir untuk ofensif terkuat mereka kedalam wilayah tengah Jerman, kemenangan adalah semakin hampir.